**LĪGUMS Nr. LPP 2018/80**

Liepājā 2018.gada 26.jūnijā

**Liepājas pilsētas pašvaldības iestāde „Komunālā pārvalde“,** tās vadītāja Jāņa Neimaņa personā, kurš rīkojas saskaņā ar Nolikumu, turpmāk - Pasūtītājs un **SIA “Mārketinga projektu aģentūra Fortius”,** tās valdes priekšsēdētāja Dainara Damberga personā, kurš rīkojas uz Statūtu pamata, turpmāk - Izpildītājs, līdzēji saukti arī atsevišķi – ***Puse***, kopā tekstā ***Puses***, noslēdz šādu līgumu (turpmāk tekstā – Līgums):

1. **Līguma priekšmets**
   1. Pamatojoties uz iepirkuma “Par tiesībām veikt reklāmas objektu izvietošanu pašvaldības reklāmas stendos, sabiedriskā transporta pieturvietās un citos reklāmas objektos un šo reklāmas nesēju uzturēšanu Liepājā” (LPP 2018/80)rezultātiem, Pasūtītājs uzdod, bet Izpildītājs **veic reklāmas objektu izvietošanu pašvaldības reklāmas stendos, sabiedriskā transporta pieturvietās un citos reklāmas objektos un šo reklāmas nesēju uzturēšanu Liepājā** saskaņā ar Pasūtītāja norādījumiem un Līgumu (turpmāk tekstā – Darbi).
   2. Darbu veikšana notiek saskaņā ar nosolītajām vienību izmaksām, un citu saskaņotu dokumentāciju.
   3. Šī Līguma pielikumi un tā neatņemamas sastāvdaļas ir:
      1. Izpildītāja piedāvājums un tāme;
      2. Tehniskās specifikācijas.
   4. Darbu daudzumi var tikt izmainīti atbilstoši pilsētas budžetā paredzētajam finansējumam.
   5. Ja apkalpojamo objektu skaits mainās, Pasūtītājs nosūta Izpildītājam attiecīgu paziņojumu. Par jaunajiem objektiem Darbu veikšanai piemēro nosolītos vienību izcenojumus.
2. **Pasūtītāja pienākumi**
   1. Pasūtītājs novērtē veikto Darbu izpildes kvalitāti, vadoties pēc normatīvajiem aktiem, kas saistīti ar Līguma izpildi.
   2. Pasūtītājam ir tiesības kontrolēt to, kā tiek ievērotas kvalitātes prasības.
   3. Pasūtītājs nosaka veicamo Darbu apjomus (ņemot vērā šim Līgumam pievienotos vienību izcenojumus).
   4. Pasūtītājs veic apmaksu atbilstoši pieņemto Darbu aktam un rēķinam.
3. **Izpildītāja pienākumi**

3.1. Izpildītājam ir jāizpilda Darbi un jāveic savi pienākumi ar vislielāko rūpību, efektivitāti un ekonomiju. Izpildītājam ir jāaizsargā Pasūtītāja likumīgās intereses darījumos ar trešajām personām, kā arī jāievēro konfidencialitāte saņemtajā informācijā.

3.2. Izpildītājam ir jāpilda Līguma nosacījumi un prasības Darbu veikšanai.

3.3. Izpildītājam jānodrošina tādu mašīnu, iekārtu un aprīkojuma pielietošana, kas nodrošina Pasūtītāja noteikto kvalitātes prasību garantētu izpildi visā Darbu izpildes procesā.

3.4. Izpildītājam jāveic Darbi saskaņā ar piedāvājumā uzrādītajām vienības izmaksām, atbilstoši darba aizsardzības, kā arī vides saglabāšanas prasībām.

3.5. Izpildītājam jāievēro Pasūtītāja dotie operatīvie norādījumi Darbu izpildes procesā.

3.6. Izpildītājam jānodrošina nepārtraukta Darbu vadība, norīkojot nepieciešamo skaitu kvalificētu Darbu vadītāju un personālu.

3.7. Izpildītājs ir atbildīgs par Darbu izpildes drošību Darbu izpildes laikā.

3.8. Izpildītājam Darbu veikšanas laikā par saviem līdzekļiem jānodrošina Darba aizsardzības normatīvo aktu ievērošana.

3.9. Izpildītājam pirms Darbu uzsākšanas jāveic normatīvajos aktos noteiktie pasākumi darba aizsardzības aprīkojuma nodrošināšanai un jāuztur tā nepārtraukta atbilstība darba aizsardzības prasībām visā Līguma izpildes laikā.

3.10. Izpildītājam ir jāuzņemas pilna atbildība par nelaimes gadījumiem, mantas bojājumiem vai kaitējumu videi, kas radies darba aizsardzības un vides aizsardzības normatīvo aktu neievērošanas gadījumā, kā arī saskaņā ar spēkā esošajiem normatīvajiem aktiem jāatlīdzina visi tā rezultātā radušies zaudējumi cietušajiem un trešajām personām.

3.11. Apakšuzņēmēju un piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu likumu.

1. **Darbu nodošana un pieņemšana un norēķinu kārtība**
   1. Izpildītie Darbi tiek pieņemti ar Darbu izpildes aktu.
   2. Atskaitīšanās periods par Darbu izpildi ir 1 (viens) mēnesis, iesniedzot Darbu izpildes aktu un rēķinu par izpildītajiem Darbiem līdz nākamā mēneša 5. (piektajam) datumam.
   3. Pasūtītājs rēķinus apmaksā 30 (trīsdesmit) kalendāro dienu laikā, skaitot no rēķina un abpusēji parakstīta Darbu izpildes akta saņemšanas datuma.
   4. Darbu pieņemšana notiek atbilstoši Līguma nosacījumu prasībām, vienību izmaksām un citai saskaņotai dokumentācijai.
   5. Nosolīto izmaksu izmaiņas nav paredzētas.
   6. Nododot - pieņemot Darbu, Pasūtītājs un Izpildītājs ievēro spēkā esošos normatīvos aktus un Līgumu.
   7. Pasūtītājs apmaksā faktiski padarīto un pieņemto Darbu apjomu, kas veikti saskaņā ar darba uzdevumiem un iesniegtajām atskaitēm par bojājumu novēršanu (ar vizuāliem fotofiksācijas pielikumiem). Izpildītājs pēc pieprasījuma uzrāda izpildītos Darbus Pasūtītāja pārstāvim dabā.
2. Līguma un Darba izpildes termiņš un Līguma izbeigšanas kārtība
   1. Līgums stājas spēkā ar parakstīšanas brīdi un ir spēkā līdz Pušu savstarpējo saistību pilnīgai izpildei.
   2. Darbu kopējais izpildes termiņš ir no **2018.gada 1.augusta līdz 2019.gada 31.jūlijam** vai 12 (*divpadsmit*) mēneši pēc līguma parakstīšanas.
   3. Pasūtītājs ir tiesīgs vienpusēji izbeigt Līgumu ar Izpildītāju:
      1. ja Izpildītājs neievēro Līguma un tā pielikumu noteikumus.
      2. Publisko iepirkumu likuma 64.pantā noteiktā kārtībā un gadījumos.
   4. Puses var izbeigt Līgumu rakstiski vienojoties.
   5. Ja Pasūtītājs izbeidz Līgumu 5.3.1.punktā noteiktajā gadījumā, tad Pasūtītājs var piemērot Izpildītājam līgumsodu līdz EUR 2000,00 (divi tūkstoši *euro* un 00 centi).
   6. Par vienpusēju Līguma izbeigšanu Pasūtītājs paziņo Izpildītājam rakstveidā 5 (piecas) darba dienas iepriekš.
   7. Līgums skaitās izbeigts, ja 5.6.punktā noteiktā termiņā Izpildītājas nav novērsis Līguma vai tā Pielikumu pārkāpumus.
3. **Pušu atbildība** 
   1. Puses atbild par tām uzticēto pienākumu izpildi vai nepienācīgu izpildi saskaņā ar spēkā esošajiem normatīvajiem aktiem.
   2. Izpildītājs ir atbildīgs par trešajām personām vai Pasūtītājam nodarītajiem zaudējumiem, kas radušies veicamā Darbu neizpildes, paviršas vai nepilnīgas izpildes rezultātā.
   3. Izpildītājs sedz administratīvos sodus, kas uzlikti par veicamā Darbu neizpildi, paviršu vai nepilnīgu izpildi.
   4. Ja Izpildītājs ir pārsniedzis darba uzdevumā noteikto darba izpildes termiņu, Izpildītājs maksā Pasūtītājam līgumsodu EUR 30,00 (trīsdesmit euro) apmērā par katru nokavētu dienu katram gadījumam, par ko tiek sastādīts defektu akts, saskaņā ar iesniegto rēķinu. Tālākie norēķini starp Izpildītāju un Pasūtītāju tiek veikti pēc līgumsoda nomaksas.
   5. Ja Izpildītājam Līgumā paredzētajos gadījumos un kārtībā jāmaksā līgumsods Pasūtītājam, Pasūtītājs iesniedz Izpildītājam rēķinu apmaksai par aprēķināto līgumsodu. Tālākie norēķini starp Pasūtītāju un Izpildītāju tiek veikti pēc līgumsoda nomaksas. Līgumsoda samaksa neatbrīvo Izpildītāju no Darbu pilnīgas izpildes.
   6. Pasūtītājs neapmaksā Izpildītāja nekvalitatīvi veiktus Darbus, kas uzrādīti defektu aktā.
   7. Pasūtītājs par Līgumā paredzēto maksājumu termiņu kavējumu, maksā Izpildītājam līgumsodu 0,1% (nulle komats viena procenta) apmērā no laikā nesamaksātās naudas summas par katru nokavētu dienu, bet ne vairāk kā 10% (desmit procentus) no neapmaksātā Darbu vērības saskaņā ar iesniegto rēķinu.
   8. Līgumsoda nomaksa neatbrīvo Puses no Līguma turpmākas pildīšanas.

**7. Citi noteikumi**

7.1. Izpildītājs veic Darbus ar saviem materiāliem un resursiem.

7.2. Piedāvātajās vienību izmaksās ir iekļautas visas izmaksas Darbu pilnīgai un kvalitatīvai veikšanai.

7.3. Izpildītājam jāļauj Pasūtītājam un Pasūtītāja pārstāvim apmeklēt visas vietas, kur notiek vai notiks Darbi, kas saistīti ar Līgumu.

7.4. Izpildītājam jāizpilda visas konkrētā darbā nepieciešamās instrukcijas, kuras dod Pasūtītājs vai tā pārstāvis balstoties uz spēkā esošajiem likumiem un noteikumiem.

7.5. Pasūtītājam ir tiesības Līguma termiņa ietvaros samazināt vai palielināt reklāmas nesēju virsmu skaitu, kuros tiek izvietota minētā informācija atbilstoši to skaitam, kas ir Pasūtītāja rīcībā, piemērojot nosolītos vienību izcenojumus.

7.6. Pasūtītājam ir tiesības palielināt vai samazināt tāmē norādīto informācijas nomaiņas intensitāti atbilstoši faktiskajam nepieciešamajam skaitam, piemērojot nosolītos vienību izcenojumus.

7.7. Pēc Pasūtītāja pieprasījuma reklāmas baneri, plakāti un planšetes tiek uzglabātas Izpildītāja noliktavā, bet pēc Pasūtītāja pirmā pieprasījuma nogādājami uz Pasūtītāja norādīto vietu Liepājas pilsētas robežās.

7.8. Darba gaitā objektā atgūtie materiāli ir Pasūtītāja īpašums. Savukārt tos banerus, plakātus un planšetes, kas pēc izņemšana no stendiem Pasūtītājam vairs nav nepieciešamas, Izpildītājs nodod atkritumu apsaimniekotājam, ar kuru pašvaldībai ir noslēgts līgums.

1. **Pārstāvji un kontaktinformācija**
   1. Pasūtītāja pārstāvis ar šo Līgumu saistītu jautājumu risināšanā, kā arī attiecībā uz Darbu izpildi ir: **Xxx Xxxx** **tālr.:xxxxxx;** e-pasts: xxxxxxx**.**
   2. Kontaktpersonas reklāmas plakātu un baneru izvietošanas jautājumos – **Xxx Xxxx, tālr.:xxxxxx**; e-pasts: xxxxxxxxx un **Xxx Xxxx, tālr.:xxxxxx**; e-pasts: xxxxxxxx.
   3. Izpildītāja pārstāvis ar šo Līgumu saistītu jautājumu risināšanā, kā arī attiecībā uz Darbu izpildi un pabeigšanu ir: **Xxx Xxxx** tālr.:xxxxx, e-pasts: xxxxxxx.
   4. Izpildītājs nodrošina šāda speciālista elektromontāžas darbu (B vai Bz elektrodrošības grupa) veikšanā a dalību Līguma izpildē (saskaņā ar Iepirkumam iesniegto informāciju): **Xxx Xxxx**, sert. Nr.xxxxx, izdevējs “Latvijas Elektroenerģētiķu un Energobūvnieku Asociācija”*.*

8.3.Puses vienojas, ka katrai Pusei ir tiesības jebkurā laikā mainīt vai atcelt savu Līgumā norādīto pārstāvi. Puses nekavējoties rakstiski informē otru Pusi par pārstāvja nomaiņu. Rakstiski paziņoto pārstāvju pilnvaras ir spēkā līdz to atsaukumam.

**9.Nepārvarama vara**

9.1. Līgumam pielāgojami vispārpieņemtie nepārvaramas varas nosacījumi, ja vien iespējams pierādīt, ka tie ietekmējuši Pušu līgumsaistību izpildi.

9.2. Izveidojoties nepārvaramas varas situācijai, viena Puse par to nekavējoties, ne vēlāk kā 3 (trīs) darba dienu laikā pēc šādu apstākļu iestāšanās dienas, paziņo otrai Pusei rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, jānorāda tās ilgums. Puse, kas nokļuvusi nepārvaramas varas apstākļos, iesniedz otrai Pusei izziņas, u.c. dokumentus, ko izsniegušas kompetentas iestādes, kas apstiprina nepārvaramas varas un apstākļu iestāšanos.

9.4. Nepieciešamības gadījumā, atsevišķi vienojoties un ievērojot nepārvaramas varas sekas, Puses nosaka saistību izpildes termiņa pagarinājumu, papildus noteikumus.

**10.Nobeiguma noteikumi**

10.1. Puses apliecina, ka Līgumā noteiktie Pušu pārstāvji un speciālisti ir informēti par to personas datu nodošanu otrai Pusei Līguma 16.sadaļā noteiktā apjomā.

10.2. Strīdus Puses risina pārrunu ceļā, bet ja netiek rasts risinājums 15 (piecpadsmit) dienu laikā, tad tiesā Latvijas Republikas normatīvajos aktos noteiktā kārtībā.

10.3. Līgums sagatavots divos eksemplāros, pa vienam katrai Pusei. Abiem eksemplāriem ir vienāds juridisks spēks.

10.4.Uz Līgumu attiecas Latvijas Republikas likumi.

1. **Līdzēju juridiskās adreses, rekvizīti, paraksti, zīmogs**

|  |  |
| --- | --- |
| **Pasūtītājs:** | Izpildītājs: |
| **Liepājas pilsētas pašvaldības iestāde**  **“Komunālā pārvalde”** | **SIA “Mārketinga projektu**  **aģentūra Fortius”** |
| Uliha iela 44, Liepāja, LV 3401 | Pļavu iela 17, Liepāja, LV 3411 |
| NMR kods 90010879256 | Reģistrācijas Nr. 42103027961 |
| Norēķinu konts Nr. XXXXXXXXXXX | Norēķinu konts Nr. XXXXXXXX |
| Bankas nosaukums XXXXXXXXXXX | Bankas nosaukums XXXXXXXX |
| Bankas kods XXXXXXX | Bankas kods XXXXXXX |
|  |  |
| Vadītājs: J.Neimanis | **Valdes priekšsēdētājs: D.Dambergs** |